**Anexa nr. 1  
la decizia Consiliului Raional Sîngerei**

**nr. 2/24 din 28.05.2020**

**ACORD DE PARTENERIAT**

Acordul de parteneriat este încheiat între asociația obștească **CCF Moldova** – **Copil, Comunitate, Familie**, înregistrată la Ministerul Justiției al Republicii Moldova, nr.2952, din 08.04.2004, reprezentant oficial al organizației **Hope and Homes for Children din Marea Britanie** (HHC UK), în persoana președintelui organizației, doamna Liliana Rotaru,care activează în baza statutului și **Consiliul Raional Sîngerei,** în persoana președintelui raionului, domnul Grigore Corcodel, care activează în baza Legii cu privire la Administrația Publică Locală, nr. 436-XV din 28 decembrie 2006.

1. **Dispoziții generale**

**CCF/HHC Moldova în parteneriat cu HHC Marea Britanie promovează:**

1. Respectarea și implementarea Convenției ONU cu privire la Drepturile Copilului, ratificată și semnată de Republica Moldova în 1993 și a politicilor naționale în domeniul protecției copilului;
2. Dezvoltarea parteneriatelor cu autoritățile publice centrale și locale, structurile, instituțiile și serviciile din cadrul sau subordinea acestora, din domeniul asistenței sociale, educației, ocrotirii sănătății și ordinii publice în vederea prevenirii primare a riscurilor privind bunăstare copilului, precum și în vederea prevenirii violenței, neglijării, exploatării și traficului de copii;
3. Crearea oportunităților de dezvoltare pentru specialiștii care lucrează cu copiii aflați în situație de risc prin contribuția la Sistemul de Instruire Inițială și Continuă (SIIC).
4. **Scopul acordului:**

Prezentul acord este încheiat în scopul realizării obiectivelor **Strategiei pentru Protecția Copilului pe anii 2014-2020,** în mod special, închiderea serviciului rezidențial din Centrul de Plasament Temporar și Reabilitare pentru Copii din Bălți prin dezvoltarea serviciilor alternative de tip familial și prevenirea separării copilului de familie;

și **a Programului de dezvoltare a educației incluzive în Republica Moldova pentru anii 2011-2020** prin realizarea politicilor Ministerului Educației, Culturii și Cercetării și oferirea asistenței tehnice în procesul de reformare a instituțiilor rezidențiale; de consolidare a capacității serviciilor de educație incluzivă, de fortificare a instituțiilor de învățământ pentru a răspunde nevoilor de dezvoltare ale copiilor de sporire a rolului societății civile în participarea în procesul de elaborare a politicilor și monitorizare a implementării.

1. **Principii:**

Prezentul acord va fi implementat cu respectarea următoarelor principii:

* Respectarea interesului superior al copilului prin asigurarea de către stat a tuturor condițiilor;
* Prioritizarea formelor de îngrijire familială;
* Recunoașterea rolului familiei în viața copilului;
* Protecția datelor cu caracter personal;
* Comunicare transparentă şi eficientă;
* Schimb operativ de informație dintre Consiliul Raional Sîngerei, Direcția Asistență Socială și Protecția Familiei, Organul local de specialitate in domeniul Învățământului, Direcția Finanțe şi CCF/HHC Moldova;

1. **Obiectivele acordului:**
2. dezinstituționalizarea copiilor din instituțiile de plasament pentru copiii de vârstă fragedă originari din raionul Singerei prin identificarea formei optime de protecție pentru fiecare copil;
3. prevenirea instituționalizării copiilor 0-7 prin asistență oferită familiei;
4. programe de dezvoltare și fortificare a familiei;
5. dezvoltarea și crearea serviciilor alternative de tip familial (Casă de Copii de Tip Familial și Asistență Parentală Profesionistă) în conformitate cu legislația națională;
6. dezvoltarea și fortificarea serviciilor de educație incluzivă;
7. dezvoltarea și consolidarea capacității specialiștilor din domeniile asistenței medicale, protecției sociale și educației copilului și din domeniile conexe pentru asigurarea unui sistem durabil de protecție și incluziune a copiilor.
8. **Responsabilitățile părților:**
   1. CCF/HHC Moldova va asigura asistență tehnică în:
9. Dezinstituționalizarea copiilor din instituțiile de plasament pentru copiii de vârstă fragedă în baza legislației naționale și a modelului CCF/HHC Moldova;
10. Monitorizarea copiilor dezinstituționalizați de la 6 la 18 luni după transfer, în funcție de necesitate;
11. Prevenirea instituționalizării copiilor din raionul Sîngerei;
12. Oferirea de suport (inclusiv financiar) și monitorizare pentru copiii și familiile lor incluși în programul de prevenire;
13. Dezvoltarea serviciilor alternative de tip familial (APP/CCTF) în raionul Sîngerei;
14. Oferirea de suport și monitorizare pentru serviciile noi create, dar și a celor dezvoltate anterior în scopul asigurării funcționării eficiente;
15. Intervenție directă, în parteneriat cu serviciile locale în soluționarea cazurilor dificile și complexe;
16. Mentorat pentru serviciul de asistență psihopedagogică (SAP), comisiile multidisciplinare intrascolare (CMI) și cadre didactice în asistența și incluziunea copiilor cu Cerințe educaționale speciale (dizabilități severe și asociate);
17. Preluarea și transmiterea experienței de la specialiști din România, Germania etc. în dezvoltarea serviciilor;
18. Consolidarea capacităților specialiștilor din domeniile asistență medicală, protecție socială si educație a copilului și familiei, dar și pentru specialiștii din domeniile conexe prin oferirea activităților de instruire și mentorat;
19. Informarea anuală a părților referitor la acțiunile realizate în baza acordului de colaborare.
    1. Consiliul Raional Sîngerei va asigura:
20. Coordonarea activității Direcției Asistență Socială și Protecție a Familiei, Direcției Educație și a Direcției Finanțe din raionul Sîngerei în scopul implementării eficiente a reformei sistemului de protecție și incluziunea copilului aflat în dificultate;
21. Dezinstituționalizarea copiilor din instituțiile de plasament pentru copii de vârstă fragedă (în cazul în care sunt copii plasați);
22. Prevenirea instituționalizării copiilor din raionul Sîngerei;
23. Dezvoltarea continuă a serviciilor alternative de tip familial (APP, CCTF) și de educație incluzivă conform legislației naționale;
24. Dezvoltarea tuturor formelor de prestare a Serviciului social de Sprijin pentru familiile cu copii (sprijin familial primar, secundar, ajutor bănesc);
25. Bugetarea continuă a serviciilor de asistență medicală, protecție socială și alternative de tip familial și de Sprijin familial necesare raionului, în concordanță cu Strategia de dezvoltare a serviciilor sociale;
26. Cooperarea eficientă şi transparentă cu CCF/HHC Moldova în procesul de implementare a prezentului acord prin promovarea accesului la informație şi beneficiile necesare pentru asigurarea calității, în luarea deciziilor, planificarea în conformitate cu legislația în vigoare al Republicii Moldova;
27. Informarea CCF/HHC Moldova despre producerea eventualelor schimbări.
28. **Căile de soluționare a litigiilor**

Pentru soluționarea litigiilor şi divergențelor ce pot apărea în urma executării prezentului acord părțile vor tinde să le soluționeze pe cale amiabilă.

Fiecare parte are dreptul de a completa sau modifica acordul dat doar după consultarea cu cealaltă parte şi primirea avizului pozitiv în scris.

1. **Durata acordului**

Prezentul acord este încheiat pentru perioada a 3 ani de zile cu posibilitatea de extindere și devine valabil din data semnării lui.

1. **Dispoziții finale**

Prezentul acord este încheiat în 2 exemplare.

Liliana Rotaru, Grigore Corcodel,

Președintele CCF/HHC Moldova Președintele raionului Sîngerei

Data semnării:\_\_\_\_\_\_\_\_\_\_\_\_\_\_\_\_ 2020 Data semnării:\_\_\_\_\_\_\_\_\_\_\_\_\_\_\_\_\_\_2020